Harry Bertoia
Store norske leksikon,Kunst og estetikk,Bildende kunst,Samtidskunst,Skulptur og mosaikk i samtidskunsten
Harry Bertoia var en italiensk-amerikansk skulptør og møbeldesigner som sammen med Charles Eames utviklet teknikken med formpressede kryssfinér-møbler. For møbelfirmaet Knoll designet han på 1950-tallet en serie stoler med rørstativ og sete og rygg i flettet nettverk av tynne plastovertrukne rør. Stolene, kjent som Bertoia Diamond Chairs, er fortsatt i produksjon. Som skulptør ble han særlig kjent for sine monumentale metallskulpturer, noen av dem er bevegelige og gir spesielle lydeffekter.
Bertoia ble født i Italia, men flyttet til USA i 1930 og tok sin kunst- og håndverksutdanning der. Under andre verdenskrig arbeidet han i krigsindustrien. Senere virket han både som gullsmed, møbeldesigner og skulptør. Han var designer hos Knoll International i New York fra 1950 til 1954.I Norge hadde han en kunstutstilling med skulpturer i Grieghallen i Bergen 1976 og på Henie Onstad Kunstsenter i 1977. Les mer i Store norske leksikon Charles Eames industridesign lydskulptur skulptur Eksterne lenker Harry Bertoia Foundation